《望湖亭雨中作怀祝鸣皋》
明代·胡应麟

极目危栏外，秋光乱夕舂。雨声千涧集，云气两湖重。

翠压仙坛竹，青舒佛院松。美人烟水畔，何处采芙蓉。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。